Pismo četrdesetorice
<s>Pismo četrdesetorice (estonski: Neljakümne kiri), izvorno Otvoreno pismo iz Estonske SSR (estonski: Avalik kiri Eesti NSV-st), bilo je otvoreno pismo napisano 28. listopada 1980. godine i objavljeno sedam dana kasnije, u kojem je 40 uglednih intelektualaca pokušalo obraniti estonski jezik i izrazilo svoje nezadovoljstvo nemarom republičkih vlasti u kontekstu reakcije na prosvjede mladih povodom zabrane nastupa punk bendu Propeller.</s><s>Stvarni razlozi u pozadini ovog pisma bili su mnogo dublji, a ticali su se politike rusifikacije koju je službena Moskva provodila na području Estonske SSR.</s><s>Pismo je adresirano na Pravdu, Rahva Hääl i Sovjetskaju Estoniju, međutim ove novine - kao nijedne druge - nikada nisu objavile pismo; ipak, pismo je kroz samizdat bilo dostupno među narodom.</s><s>Potpisnici pisma bili su:</s>

<s>Priit Aimla
Kaur Alttoa
Madis Aruja 
Lehte Hainsalu
Mati Hint
Fred Jüssi
Aira Kaal
Maie Kalda
Tõnu Kaljuste
Toomas Kall
Jaan Kaplinski
Peet Kask
Heino Kiik
Jaan Klõšeiko
Kersti Kreismann
Alar Laats
Aare Laht
Andres Langemets
Marju Lauristin
Peeter Lorents
Vello Lõugas
Endel Nirk
Lembit Peterson
Arno Pukk
Rein Põllumaa
Tõnis Rätsep
Paul-Eerik Rummo
Rein Ruutsoo
Ita Saks
Aavo Sirk
Mati Sirkel
Jaan Tamm
Rein Tamsalu
Andres Tarand
Lehte Tavel
Peeter Tulviste
Mati Unt
Arvo Valton
Juhan Viiding 
Aarne Üksküla</s>

<s>Iako pismo nikada nije javno objavljeno, sovjetske su vlasti u studenom 1980. krenule u progon potpisnika.</s><s>Razni partijski dužnosnici "ispitivali" su ih na radnim mjestima te su ih prisiljavali da povuku svoje potpise; dio njih je to i učinio.</s><s>Četvorica potpisnika dobili su otkaz, a KGB je izvršio pretres doma Jaana Kaplinskog, za kog se vjerovalo da je idejni autor pisma.</s><s>KGB je također pokušao pronaći ljude koji su prokrijumčarili pismo izvan zemlje, ali bez uspjeha.</s><s>Druge represivne mjere nisu poduzimane.</s><s>Kao reakciju na pismo, sovjetski akademik Gustav Naan objavio je pismo naslova "Nekoliko misli o ideološkoj situaciji", zahtijevajući kazne za potpisnike pisma koje je nazvao "bandom četrdesetorice".</s>

<s>Izvan Estonije, pismo je prvi puta objavljeno 10. prosinca 1980. godine u stockholmskim novinama Eesti Päevaleht, tjedniku Estonaca u egzilu.</s><s>Pismo je ubrzo prevedeno i na engleski jezik.</s><s>U Estoniji, pismo je prvi puta javno objavljeno u Vikerkaaru tek 1988. godine.</s>

<s>Reference</s>

<s>Vanjske veze 
 Text of the Letter of 40 in English 
 40 kirja lugu by Sirje Kiin, Rein Ruutsoo and Andres Tarand.</s><s>Olion 1990, 
 Rein Ruutsoo: Tartu Ülikool ja 40 kiri: kodanikuühiskond Eestis ja vastupanu strateegiad, no.</s><s>31 in Tartu Ülikooli ajaloo küsimusi, pages 144–181
 Andres Tarand: Kiri ei põle ära: päevaraamat 1980–..., Eesti Päevalehe Kirjastus 2005,</s>

<s>1980
Estonska Sovjetska Socijalistička Republika
Otvorena pisma</s>

